Ir-Regolament tal-Kunsill (KE) Nru 2415/2001
ta' l-10 ta' Diċembru 2001
li jemenda r-Regolament (KE) Nru 2666/2000 dwar għajnuna għall-Albanija, l-Bosnja u Herzegovina, Il-Kroazja, r-Repubblika Federali tal-Jugoslavja u l-ex Repubblika Jugoslava tal-Maċedonja u r-Regolament (KE) Nru 2667/2000 dwar l-Aġenzija Ewropea għar-Rikostruzzjoni
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-opinjoni tal-Parlament Ewropew [2],
Billi:
(1) Il-Komunità Ewropea hija impenjata li tipprovdi għajnuna finanzjarja lill-ex Repubblika Jugoslavja tal-Maċedonja, inkluż fl-appoġġ u l-implimentazzjoni tal-Qafas tal-Ftehim tat-13 ta' Awissu 2001.
(2) Is-sitwazzjoni fil-pajjiż teħtieġ it-twassil effiċjenti u mgħaġġel ta' għajununa tal-Komunità li huwa l-aħjar faċilitat permezz ta' l-implimentazzjoni lokali.
(3) L-Aġenzija Ewropea għar-Rikostruzzjoni, hawnhekk iżjed ‘il quddiem imsejjħa "l-Aġenzija", imwaqqfa taħt ir-Regolament (KE) Nru 2667/2000 [3], għandha esperjenza wiesgħa u hija mqiegħeda sew biex twassal l-għajuna tal-Komunità.
(4) Ir-Regolament (KE) Nru 2666/2000 [4] u r-Regolament (KE) Nru 2667/2000 għandu għalhekk jiġi emendat biex jestendi l-attivitajiet ta' l-Aġenzija għall-ex Repubblika Jugoslava tal-Maċedonja.
(5) L-implimentazzjoni ta' l-għajuna tal-Komunità fir-Repubblika Federali tal-Jugoslavja u l-ex Repubblika Jugoslava tal-Maċedonja deċiża taħt strumenti oħra tista' tiġi delegata mill-Kummissjoni lill-Aġenzija.
(6) It-Trattat ma jipprovdix, għall-addozzjoni ta' dan ir-Regolament, setgħat barra minn dawk taħt l-Artikolu 308,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2666/2000 qiegħed b'dan jiġi emendat kif ġej: fl-Artikolu 4(1) u (2) "Repubblika Federali tal-Jugoslavja" għandha tiġi mibdula fir-"Repubblika Federali tal-Jugoslavja u l-ex Repubblika Federali tal-Jugoslavja".
Artikolu 2
Ir-Regolament (KE) Nru 2667/2000 qiegħed b'dan jiġi emendat kif ġej:
1. L-Artikolu 1 huwa mibdul b'dan li ġej:
"Artikolu 1
1. Il-Kummissjoni tista' tiddelega x-xogħlijiet li ġejjin lill-Aġenzija:
(i) implimentazzjoni ta' għajnuna tal-Komunità provduta fl-Artikolu 1 tar-Regolament (KE) Nru 2666/2000 lir-Repubblika Federali tal-Jugoslavja u l-ex Repubblika Jugoslava tal-Maċedonja;
(ii) implimentazzjoni ta' għajnuna tal-Komunità deċiża mill-Kummissjoni fuq il-bażi ta' l-istrumenti oħra disponibbli għall-pajjiżi konċernati. F'dawn il-każi dan għandu jsir skond id-disposizzjonijiet relevanti tar-Regolamenti u l-Artikolu 2(1)(b) u (c), l-Artikolu 2(2), (3) u (4), l-Artikolu 4 u l-Artikolu 5(1)(a) sa (c) u (h) ta' dan ir-Regolament m'għandhomx japplikaw.
2. L-Aġenzija Ewropea għar-rikostruzzjoni, hawnhekk iżjed ‘il quddiem imsejħa "l-Aġenzija", għandha titwaqqaf għal dak il-għan bil-mira li timplimenta l-għajnuna tal-Komunità riferita fil-paragrafu 1."
2. l-Artikolu 2(1) u (2) "Repubblika Federali tal-Jugoslavja" għandha tiġi mibdula fir-"Repubblika Federali tal-Jugoslavja u l-ex Repubblika Federali tal-Maċedonja".
3. L-Artikolu 4(1) u (2) "Repubblika Federali tal-Jugoslavja" għandha tiġi mibdula fir-"Repubblika Federali tal-Jugoslavja u l-ex Repubblika Federali tal-Maċedonja".
4. Fl-ewwel subparagrafu ta' l-Artikolu 7(1) u (2) "Repubblika Federali tal-Jugoslavja" għandha tiġi mibdula fir-"Repubblika Federali tal-Jugoslavja u l-ex Repubblika Federali tal-Maċedonja".
5. Fl-ewwel subparagrafu ta' l-Artikolu 7(3) "Repubblika Federali tal-Jugoslavja" għandha tiġi mibdula fir-"Repubbilka Federala tal-Jugoslavja u l-ex Repubblika Federali tal-Maċedonja".
6. F-Artikolu 15 "Repubblika Federali tal-Jugoslavja" għandha tiġi mibdula fir-"Repubblika Federali tal-Jugoslavja u l-ex Repubblika Federali tal-Maċedonja".
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta' Diċembru 2001.